Diari Oficial de la Generalitat Valenciana


Sumari del DOGV 7205, del 03-02-2014 (2014/781)

RESOLUCIÓ de 21 de gener de 2014, del Servici Territorial d'Energia, d'autorització administrativa de la instal·lació de gas natural. Expedient CBREDE/2012/5/46 en el terme d'Olocau.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7205

Data del DOGV
:   03-02-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/781


Data del document
:   21-01-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa privada

RESOLUCIÓ de 21 de gener de 2014, del Servici Territorial d'Energia, d'autorització administrativa de la instal·lació de gas natural. Expedient CBREDE/2012/5/46 en el terme d'Olocau. [2014/781]  
S'ha presentat la sol·licitud d'autorització administrativa i aprovació del projecte d'execució relativa a la instal·lació de gas natural que s'indica a continuació.  
S'han efectuat els tràmits que establix el capítol II del títol IV del Reial Decret 1434/2002, de 27 de desembre, BOE de 31.12.2002, que regula les activitats de transport, distribució, comercialització i subministrament, i els procediments d'autorització d'instal·lacions de gas natural.  
Este Servici Territorial, en l'àmbit de les competències que té atribuïdes, resol:  
Primer. Atorgar al peticionari l'autorització administrativa de la instal·lació de gas natural que s'indica:  
Expedient: CBREDE/2012/5/46  
Peticionari: Gas Natural Cegas, SA.  
Emplaçament o zona geogràfica: Olocau.  
Projecte: autorització administrativa prèvia de l'aprovació d'execució de la xarxa de distribució de gas natural amb mòdul de regasificació de gas natural liquat en el terme municipal d'Olocau.  
Punt/s de connexió: segons el plànol núm. 4840 € PT 1.1 rev. 0.0.  
Pressió: 4 bar.   
Pressupost: 463.393,74 euros.  
Esta autorització administrativa s'atorga a l'empara del que disposen l'apartat d) de l'article 3.3 i l'article 73.2 de la Llei 34/1998, de 7 d'octubre, del Sector d'Hidrocarburs, BOE de 08.10.1998, en la redacció donada per la Llei 12/2007, de 2 de juliol, BOE de 03.07.2007, de modificació de l'anterior, i queda sotmesa a les condicions següents:   
  
I. El titular ha de constituir, en el termini d'un mes, a partir de la data de la notificació d'esta resolució, una garantia per valor de 9.268 euros, import del dos per cent del pressupost de la instal·lació que figura en l'expedient de sol·licitud, que ha de presentar en el Servici Territorial d'Energia de València, per a garantir el compliment de les seues obligacions, d'acord amb el que establix l'article 73.4 de la Llei 34/1998, en la redacció donada pel Reial Decret Llei 5/2005, d'11 de març, BOE de 14.03.2005, de reformes urgents per a l'impuls de la productivitat i per a la millora de la contractació pública.  
La fiança s'ha de constituir en la Tresoreria del Servici Territorial de València de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual regula el procediment de constitució i devolució de fiances. La fiança serà tornada al titular de l'autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix esta resolució.  
II. La persona titular ha de complir les obligacions que estrictament assenyala l'article 74 Obligacions dels distribuïdors de gas natural, de la Llei 34/1998, en la redacció donada per la Llei 12/2007, així com les que assenyala l'article 10 del Reial Decret 1434/2002. En especial, està obligada a ampliar les instal·lacions de distribució en l'àmbit geogràfic de l'autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
  
III. La persona titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, en la redacció donada per la Llei 12/2007, així com els que assenyala l'article 10 del Reial Decret 1434/2002.   
IV. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o d'altres organismes i entitats que siguen necessaris per a la realització de les instal·lacions, d'acord amb la legislació sectorial corresponent o amb altres disposicions que s'apliquen i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, en la redacció donada pel Reial Decret Llei 5/2005.   
  
V. Esta autorització en cap cas es concedix amb drets exclusius d'ús, com indica l'article 73 de la Llei 34/1998, en la redacció donada per l'article 28 del Reial Decret Llei 5/2005.  
  
VI. Esta autorització s'atorga sense perjuí de tercers i deixant a banda els drets particulars.  
VII. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.  
Segon. Aprovar el projecte d'execució de la instal·lació. En l'execució del projecte s'han de tindre en compte les condicions següents:  
1. Les obres s'han de dur a terme d'acord amb el projecte presentat amb les variacions.  
2. El peticionari ha de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions han d'estar acabades dins del termini de sis mesos, comptats a partir de l'endemà de la recepció d'esta resolució.  
  
4. El titular ha de retre compte de la terminació de les obres per mitjà de la presentació de la sol·licitud d'acta de posada en servici, en els termes que establixen l'article 85 del Reial Decret 1434/2002, i l'article 9 de l'Orde de 18 de novembre de 1974, BOE de 06.12.1975, que aprova el Reglament de Xarxes i Connexions de Combustibles Gasosos.  
  
Poden ser causa de revocació d'esta resolució l'incompliment de les condicions que establix, la variació substancial de les característiques descrites en la documentació presentada i que ha determinat l'atorgament o una altra causa excepcional que ho justifique.  
  
Contra esta resolució, que no posa fi a la via administrativa, pot interposar-s'hi un recurs d'alçada davant de la Direcció General d'Energia, en el termini d'un mes comptador a partir de l'endemà de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, BOE de 26.11.1992, en la redacció donada per la Llei 4/1999, de 13 de gener, BOE 14.01.1999, de modificació de l'anterior.  
  
València, 21 de gener de 2014.- El cap del Servici Territorial d'Energia: Enrique Climent Sirvent.